RIIHIMÄEN KIHLAKUNNANVIRASTO		28.04.2005
SYYTTÄJÄOSASTO
Pl 69, 11101 Riihimäki
puh. 019 - 7737 350 
fax.  019 - 7737 357

Oikeusministeriö

Asia:	Lausunto syyttäjälaitoksen rakenne- ja resurssityöryhmän välimietin-
	nöstä  (Lausuntoja ja selvityksiä 2005:2)

	Välimietinnössä on esitetty kahta mallia eli nykyisistä yhteistoiminta-
	alueista muodostettavia syyttäjänvirastoja tai noin 30 syyttäjäyksikön
	muodostamista. Välimietinnössä on tosin mainittu kolmaskin vaihtoehto 	eli nykyisen yhteistoimintajärjestelyn kehittäminen, mutta sitä ei ole
	pidetty varteenotettavana vaihtoehtona.

	Voimassa olevat yhteistoiminta-alueet on muodostettu vasta pari vuotta 		sitten eli järjestelmä on uusi. Toiminta on lähtenyt hyvin käyntiin ja
	yt-alueiden muodostamisen yhteydessä esiintuodut perustamisen syyt ja 
	periaatteet on hyvin omaksuttu. Toiminta on toisin sanoen onnistunutta.
	Nähdäkseni nyt ei ole mitään syytä romuttaa vallitsevaa asiantilaa.
	Voimassa olevaa yhteistoimintajärjestelmää voidaan tarpeen vaatiessa 		kehittää ottamalla huomioon välimietinnössä mainitut kehittämistarpeet.

	Mikäli syyttäjäntoiminta järjestettäisiin yhteistoiminta-alueista 			muodostettavissa syyttäjänvirastoissa, kasvaisi syyttäjäyksiköiden 
	välinen pakollinen byrokratia. Valvonta päävirastosta sivuvirastoihin 
	ei voisi perustua juurikaan muuhun kuin tilastoihin ja olisi aina jälki-
	käteistä. Hyötyä tällaisesta toiminnasta on vaikea nähdä. Tarkoitushan
	on, että syyttäjät säilyvät nykyisissä toimipisteissään. Pienemmän
	syyttäjäyksikön sisällä juttujako on mahdollista suorittaa oikeudenmu-
	kaisesti ottaen vielä huomioon kunkin syyttäjän senhetkinen työtilanne.
	Erityisjutuissa on käytettävissä Keski-Uudenmaan syyttäjäalueella 
	talousrikossyyttäjä sekä oma huumeavainsyyttäjä. Myös muut avain-
	syyttäjät ovat Valtakunnansyyttäjänviraston luoman järjestelmän 
	mukaan käytettävissä. 

	Yhteistoiminta-aluetta pienemmän syyttäjäyksikön muodostamista
	koskevassa vaihtoehdossa on esitetty Riihimäen ja Hyvinkään 
	syyttäjäyksiköiden yhdistämistä. Kyseinen yksikkö ei kuitenkaan
	ole luonteva vaihtoehto. Riihimäen, Hämeenlinnan ja Forssan välillä
	on poliisitoiminnassa tiivis yhteys: alueellinen talousrikostutkinta,
	tekninen tutkinta ja huumerikostutkinta	toimii näiden kolmen 			kaupungin yhteistyönä. Näin ollen luontevampi syyttäjäyksikkö
	tulisi muodostettavaksi Riihimäen, Forssan ja Hämeenlinnan syyt-
	täjäyksiköistä. Syyttäjien lukumäärä (3 + 2 + 4,5) olisi ihanteellinen.

	Välimietinnössä on lahdetty Riihimäen ja Hyvinkään osalta siitä, että
	Hyvinkää olisi pääpaikka. Mitään perustetta tälle jaolle ei ole esitetty,
	kummassakin yksikössä on kolme syyttäjää ja kaksi sihteeriä. Katsonkin,
	että näitä kahta virastoa yhdistettäessä tulisi pääpaikkana olla Riihimäki.

	

	Eeva-Liisa Olkinuora
	Johtava kihlakunnansyyttäjä
	Riihimäki